**Obilježen 21. mart – Svjetski dan šuma**

Svjetski dan šuma obilježava se svake godine 21. marta, kako bi se skrenula pažnja na važnost očuvanja šuma i šumskih ekosistema. Šume prekrivaju više od trećine kopna na Zemlji. Šume i šumska zemljišta u Bosni i Hercegovini rasprostiru se na površini od oko 2,709.800 ha, što čini 53% površine države. Kada je u pitanju Tuzlanski kanton šume i šumska zemljišta u državnoj svojini rasprostiru se na površini od 74.333 ha, a kojim gospodari JP “ŠUME TK” DD Kladanj na osnovu Zakona o šumama *(„Službene novine TK“, broj: 07/17, 08/20 i 03/21).*

Ove godine u povodu obilježavanja ovoga značajnog ekološkog datuma, uposlenici JP “ŠUME TK” DD Kladanj organizovali su akciju pošumljavanja i čišćenja šume na ŠGP “Sprečko”, GJ “Oskova”, odjel 114, lokalitet zv. Ježevac. Svoje učešće u akciji pošumljavanja uzeli su i najmlađi članovi Odreda izviđača “PLAMEN” Banovići, kojom prilikom je zasađeno 500 kom. sadnica crnog bora.

|  |  |
| --- | --- |
| C:\Users\Korisnik\Downloads\IMG-04bbc3ceb6a7d1bd2fca2149b8ed7148-V.jpg | C:\Users\Korisnik\Downloads\IMG-d0181d92bc512d2e8e8877702be13804-V.jpg |
|  |  |
| C:\Users\Korisnik\Downloads\IMG-829dbf5b6080ff016bf3a5facc7d0410-V.jpg | C:\Users\Korisnik\Downloads\IMG-c49bbaa51f6f7412147711b6a5386960-V.jpg |
|  |  |
| C:\Users\Korisnik\Downloads\IMG-96f585bdd8118b92eabf520a3eeff912-V.jpg | C:\Users\Korisnik\Downloads\IMG-85d5105e34664c9b1b011bd6aef4d609-V.jpg |

JP “ŠUME TK” DD Kladanj se zahvaljuje Odredu izviđača “PLAMEN” Banovići na učešću u pošumljavanju, te ovom prilikom poziva i druge organizacije da uzmu učešće u proljetnom i jesenjem pošumljavanju, odnosno stvaranju zdravije budućnosti za generacije koje dolaze.

**S nama u suživot sa prirodom!**